ແມ່ຍິງລາວຕິດເຊື້ອ HIV-AIDS ເພີ່ມຂຶ້ນ 35% ໃນໄລຍະ 20 ປີມານີ້
ສູນຕ້ານໂຣກເອດສ໌ລາວເປີດເຜີຍວ່າ ລາວເປັນປະເທດນຶ່ງ ທີ່ມີປະຊາກອນເພດຍິງ ຕິດເຊື້ອໂຣກ HIV-AIDs ​ເພີ່ມ​ຂຶ້ນ ຢ່າງໄວທີ່ສຸດ ໃນເຂດເອເຊຍ-ປາຊີຟິກ.
ເຈົ້າໜ້າທີ່ຂັ້ນສູງຂອງລາວຍອມຮັບວ່າປະຊາກອນລາວເພດຍິງຕິດເຊື້ອໂຣກ HIV-AIDs ເພີ່ມຂຶ້ນຈາກ 18% ມາເປັນ 35% ໃນໄລຍະ 20 ປີມານີ້ ແລະສ່ວນໃຫຍ່ແມ່ນເປັນ ການຕິດເຊື້ອຈາກການມີເພດສໍາພັນ ເຈົ້າໜ້າທີ່ຂັ້ນສູງໃນສູນຕ້ານໂຣກເອດສ໌ແຫ່ງຊາດລາວໄດ້ ເປີດເຜີຍໃຫ້ຮູ້ວ່າ ລາວເປັນປະເທດນຶ່ງ ທີ່ມີປະຊາກອນ ເພດຍິງຕິດເຊື້ອໂຣກ HIV-AIDs ເພີ່ມຂຶ້ນຢ່າງໄວວາທີ່ ສຸດໃນຂົງເຂດເອເຊຍ-ປາຊິຟິກ ຊຶ່ງກໍຄືອັດຕາສະເລ່ຍ ການຕິດເຊື້ອໂຣກ HIV-AIDs ຂອງປະຊາກອນເພດຍິງ ລາວໄດ້ເພີ່ມຂຶ້ນຈາກ 18% ຂອງຈໍານວນຜູ້ຕິດເຊື້ອທັງ ໝົດໃນປີ 1990 ມາເປັນເຖິງ 35% ຂອງຈໍານວນຜູ້ຕິດ ເຊື້ອທັງໝົດໃນລາວ ໃນປີ 2010 ນັ້ນເອ ເຖິງແມ່ນວ່າອັດຕາການຕິດເຊື້ອ HIV-AIDS ຂອງຄົນ ລາວໃນປັດຈຸບັນຈະຍັງຄົງຢູ່ໃນລະດັບທີ່ຕໍ່າ ເມື່ອທຽບ ໃສ່ກັບປະເທດອື່ນໃນພູມິພາກດຽວກັນ ກໍຄືຈາກການ ສຸ່ມກວດເລືອດຂອງປະຊາຊົນລາວຈໍານວນ 227,879 ຄົນໃນ 17 ແຂວງທົ່ວປະເທດ ນັບຈາກປີ 1990 ເປັນຕົ້ນມານັ້ນ ພົບວ່າມີຄົນລາວຕິດເຊື້ອຈໍານວນ 3,659 ຄົນ ຫລື ຄິດເປັນອັດຕາສະເລ່ຍພຽງແຕ່ 1 6% ເທົ່ານັ້ນກໍຕາມ ຫາກແຕ່ປາກົດວ່າໃນຈໍານວນດັ່ງ ກ່າວນີ້ ເປັນໂຣກເອດສ໌ແລ້ວເຖິງ 2,376 ຄົນ ແລະເສຍຊີວິດໄປແລ້ວເຖິງ 1,038 ຄົນ ຊຶ່ງກໍເປັນຍ້ອນວ່າ ລະບົບໃຫ້ບໍລິການດ້ານການປິ່ນປົວ ແລະການຮັກສາສຸຂະພາບຂອງ ລັດຖະບານລາວນັ້ນ ຍັງຄົງບໍ່ສາມາດທີ່ຈະໃຫ້ການເບິ່ງ ແຍງບັນດາຄົນລາວທີ່ຕິດເຊື້ອ ໂຣກດັ່ງກ່າວນີ້ໄດ້ຢ່າງທົ່ວເຖິງ ໂດຍເມື່ອປະກອບກັບການທີ່ລາວເປັນປະເທດທີ່ຕັ້ງຢູ່ເຂດ ສູນກາງທີ່ສາມາດຈະເຊື່ອມຕໍ່ ກັບທຸກປະເທດໃນເຂດລຸ່ມແມ່ນໍ້າຂອງດ້ວຍກັນໄດ້ໃນທຸກ ທິດທຸກທາງດ້ວຍແລ້ວ ກໍຍັງນັບເປັນປັດໄຈທີ່ສໍາຄັນທີ່ຈະເຮັດໃຫ້ມີຄວາມສ່ຽງສູງທີ່ຈະຕິດ ເຊື້ອໂຣກດັ່ງກ່າວນີ້ຫລາຍຂຶ້ນນັບມື້ອີກດ້ວຍ ໂດຍສະເພາະແມ່ນການຕິດເຊື້ອຈາກການ ມີເພດສໍາພັນທີ່ບໍ່ມີການປ້ອງກັນ ດັ່ງທີ່ເຈົ້າໜ້າທີ່ລາວໄດ້ໃຫ້ການຊີ້ແຈງໃນຕອນນຶ່ງວ່າ: ກຸ່ມປະຊາກອນລາວທີ່ມີຄວາມສ່ຽງຕໍ່ການຕິດເຊື້ອໂຣກ HIV-AIDs ຫລາຍທີ່ສຸດກໍຄືກຸ່ມແມ່ຍິງທີ່ປະກອບອາຊີບໃນພາກບໍລິການ ຕິດຕາມດ້ວຍກຸ່ມແຮງງານເຄື່ອນຍ້າຍ ກຸ່ມທີ່ຊົມໃຊ້ຢາເສບຕິດ ກຸ່ມແຮງງານໃນໂຮງງານອຸດສາຫະກໍາ ກຸ່ມນັກຮຽນນັກສຶກສາທີ່ຢູ່ຕາມຫໍພັກ ແລະກຸ່ມຮັກຮ່ວມເພດຕາມລໍາດັບ ສ່ວນລາຍງານຂອງກະຊວງສາທາລະນະສຸກລາວ ກໍລະບຸວ່າສາເຫດສໍາຄັນທີ່ເຮັດໃຫ້ຄົນລາວຕິດເຊື້ອ HIV-AIDs ຫລາຍທີ່ສຸດນັ້ນ ກໍຄືການມີ ເພດສໍາພັນໂດຍບໍ່ມີການປ້ອງກັນດ້ວຍການສວມຖົງຢາງອະນາໄມ ໂດຍສະເພາະແມ່ນການ ຕິດເຊື້ອໃນກຸ່ມແມ່ຍິງທີ່ຂາຍບໍລິການທາງເພດ ແລະກຸ່ມຮັກຮ່ວມເພດດຽວກັນນັ້ນ ກໍຍັງນັບ ເປັນພາຫະທີ່ເຮັດໃຫ້ມີການແຜ່ລະບາດຂອງເຊື້ອໂຣກຢ່າງໄວວາອີກດ້ວຍ ນອກຈາກນີ້ ກຸ່ມແຮງງານລາວທີ່ໄດ້ພາກັນລັກລອບທໍາງານໂດຍຜິດກົດໝາຍຢູ່ໃນປະເທດເພື່ອນບ້ານ ກໍນັບເປັນອີກກຸ່ມນຶ່ງທີ່ມີຄວາມສ່ຽງຢ່າງສູງທັງໃນຖານະທີ່ເປັນຜູ້ຮັບເຊື້ອ ແລະຜູ້ນໍາເຊື້ອໂຣກໄປຕິດຕໍ່ເຖິງຄົນຮັກ ໂດຍສະເພາະແມ່ນກຸ່ມແຮງງານລາວເພດຍິງ ທີ່ພາກັນລັກ ລອບທໍາງານຢູ່ໃນໄທໂດຍຜິດກົດໝາຍນັ້ນ ກໍຍັງມີໂອກາດທີ່ຈະຖືກບີບບັງຄັບໃຫ້ຕ້ອງຂາຍ ບໍລິການທາງເພດ ໂດຍບໍ່ມີການປ້ອງກັນຕົນເອງອີກດ້ວຍ